alexandrainst/scandi-wiki huggingface dataset:
Austevoll ungdomsskule

Austevoll ungdomsskule er en offentlig grunnskole i Austevoll kommune i Vestland.

Skolen tar imot elever fra 8. til 10. trinn. Skoleåret 2020 - 2021 har skolen rundt 180 elever, fordelt på 3 klasser per trinn. Det jobber 37 tilsette ved skolen. Deler av skolen var ny i desember 2019. Resten av skolebygningen er rehabilitert.

Referanser 

Skoler i Austevoll
Ungdomsskoler i Vestland
Fossestuen

Fossestuen er en tidligere restaurant på vestsiden av Nidelva ved Nedre Leirfoss i Trondheim. Fossestuen ble oppført i 1892 etter at veien frem til fossen ble anlagt i juli samme år. Fossestuen var på grunn av sin beliggenhet til fossen et yndet utfartssted for Trondheims befolkning, og det var også et fast innslag for omvisning av besøkende turister i byen. Med oppføring av broen over Nedre Leirfoss i 1909 ble det mulig å ta rundturer rundt fossene, noe som ble populært blant turister som anløp byen med turistskip i 1920-årene.

Hovedbygningen var opprinnelig oppført i dragestil med veranda, spisestue, to peisestuer og flere værelser. Dette bygget ble sterkt skadet av brann i 1930, men ble bygget opp igjen med et funksjonalistisk preg. I 1960 ble Fossestuen solgt til en privat aktør, som i en tid fremover drev stedet som et pleie- og rekonvalesenthjem. Etter dette ble bygget overtatt av Trondheim kommune, som benyttet Fossestuen som flyktningemottak, før stedet ble benyttet som studenthjem. Fra 2007 kom bygningen igjen på private hender og ble ombygget til leiligheter.

Litteratur

Eksterne lenker 
 Strindahistorielag.no – Informasjon om Fossestuen med bilder

Byggverk i Trondheim
Tiller
Lerkendal (bydel)
Byggverk fullført i 1892
Midlothian gasskraftverk

Midlothian gasskraftverk er et varmekraftverk i Ellis County i Texas i det sørlige USA. Anlegget har en installert produksjonskapasitet på 1.650 MW, fordelt på 6 like store blokker med kogenerasjon. Operatør er energiselskapet American National Power. Utstyret er vesentlig levert av Alstom.

Kraftverket ble utbygd omkring årene 2000–2002. Brenselkilden er naturgass.

Se også
 Liste over verdens største olje- og gasskraftverk

Referanser

Eksterne lenker
 IndustCards – «CCGT Plants in Texas – other»
 Referanseliste – Innospin AG, Tyskland (på tysk)..

Varmekraftverk i USA
Gasskraftverk i USA
Kraftverk i Texas
Ellis County (Texas)
Song Jiang

Song Jiang (kinesisk: 宋江) var en røverhøvding som opererte i 1100-årene i Song-dynastiet. Han stammet fra fylket Yuncheng og hans bande var aktiv i provinsene Shandong og Henan.

Song Jiang opptrer også som en figur i Fortellinger fra myrlandet, en av de fire store klassiske romaner i kinesisk litteratur.

Personer fra Heze
Phreaking

Phreaking (fra engelsk phone og freak) er et slanguttrykk brukt for å beskrive aktiviteten til en subkultur av mennesker som studerer, eksperimenterer med, eller utforsker telekommunikasjonssystemer, for eksempel utstyr og systemer knyttet til offentlig telenett. Ettersom telenett har blitt datastyrt, har phreaking blitt nært knyttet til hacking.

Telekommunikasjon
Datasikkerhet
Teleskopord
Engelske ord og uttrykk
Norgesmesterskapet i banesykling

Norgesmesterskapet i banesykling har vært arrangert nesten årlig siden 1922, for kvinner siden 1976. Det kom noe senere enn Norgesmesterskapet i landeveissykling som ble startet i 1912.

Fast innslag i banesyklingen har vært et kortere individuelt ritt (500 eller 1000 m) og et lengre forfølgelsesritt (3000, 4000 eller 10000 m). Kun noen få lagkonkurranser ble avholdt.

I årene 1957-62 og 1966-68 ble det bare kåret norgesmester sammenlagt etter fire øvelser etter samme prinsipp som i NM i allround på skøyter.

Bortsett fra i 1993 har man konkurrert på utendørs jord, grus eller asfaltbaner. Mye brukt var velodromen på Dælenenga i Oslo (bygd 1929, revet 1946). 
På tidlig 50-tall hadde Trondheim landets eneste arena, inntil klubben Ceres tilpasset et lokalt stadion på Lillestrøm med leire og pukk 
i 1953. 
Grusbanen på Sandnes idrettspark ble brukt i 1957 og 73, samt til Guttelandsrittet (NM for gutter) i 1968 og 69. Krohnsminde idrettsplass i Bergen ble brukt i 1966. 
Jordbanen på Levanger stadion ble brukt til både norske og nordiske mesterskap. På senhøsten 1977 ble en 250 m asfaltbane bygd på Valle Hovin og tidvis arena for NM inntil 2000. 
Den var påtenkt VM i banesykling 1993, da man i stedet bygget en provisorisk velodrom i Vikingskipet på Hamar til 15 millioner kroner, som også ble brukt til 
1993-NM.
Den i dag mest brukte er Prestmoen sykkelvelodrom (297 m) drevet av Stjørdals/Blink i Stjørdal som ble bygd i 1976 og restaurert i 1997.

Siden 2013 har det også blitt avviklet NM i banesykling innendørs på velodromer i Warszawa og Odense. Her har det blitt kåret norgesmestere i baneøvelser som sprint, scratch, poengløp, eliminasjonsritt, keirin og omnium.

Vinnere

Referanser

Kilder 
 Norgesmestere bane individuelt Menn senior 
 Norgesmestere bane individuelt Kvinner senior 

Sykkelritt i Norge
Banesykling
Banesykling
Repeterende arrangementer etablert i 1922
Sport i Norge i 1922
Sport i Norge i 1976
Elisabeth Rasmusson

Elisabeth Kraakaas Rasmusson (født 20. april 1954 i Oslo) er en norsk organisasjonsarbeider som siden 2013 har hatt stillingen som visedirektør i Verdens matvareprogram (WFP). Hun har også tidligere arbeidet i humanitær sektor, nasjonalt og internasjonalt, og var blant annet generalsekretær i Flyktninghjelpen.

Karriere 
I rollen som visedirektør i WFP har Rasmusson ansvar for organisasjonens partnerskapsaktiviteter med regjeringer, andre organisasjoner (inkludert de to andre FN-organisasjonene i Roma, FAO og IFAD) og privat sektor, samt WFP-kontorer i Beijing, Berlin, Brussel, København, London, Madrid, Paris, Seoul, Tokyo og Washington.

Før hun begynte i WFP var Rasmusson generalsekretær i Flyktninghjelpen. Rasmusson hadde ansvar for organisasjonens operasjoner i over 20 land.

Rasmusson ble i 2011 tildelt den franske Æreslegionen for sitt «utrettelige innsats for å fremme rettighetene til flyktninger og internt fordrevne og hennes dedikerte arbeid for den norske Flyktninghjelpen».

I sin karriere i humanitær sektor har hun blant annet vært FNs humanitære koordinator i Uganda og seniorrådgiver for FNs visenødhjelpskoordinator. Her har hun bidratt til en bedre forståelse av funksjonene til humanitære- og bosatte koordinatorer. Hun har arbeidet som feltkoordinator for FN i Angola; samarbeidskoordinator for ICRC i Colombia og nestleder for OSCEs misjon i Bosnia-Hercegovina.

Rasmusson er kvalifisert som Resident Coordinator / humanitær koordinator (HC) og er medlem av HC gruppen. Hun har vært styremedlem i Central Emergency Response Fund og i styret til DFIDs Humanitarian Emergency Response Review.

Rasmusson er utdannet i statsvitenskap, offentlig internasjonal rett og sosialantropologi ved Universitetet i Oslo. Hun er norsk statsborger.

Kilder 
 ”Med verden som arbeidsplass” Flyktninghjelpens nettside. 2008.
 ”Eventyrlysten flyktningehjelper” Aftenposten. 23.02.08
 ”Aldri hjelpeløs” Vårt Land. 11. juli 2009
 ”Ti på topp i norsk bistand” Bistandsaktuelt. 06.11.08

Eksterne lenker 
 Flyktninghjelpens hjemmeside 
 Internal Displacement Monitoring Centre
 FNs Høykommissær for flyktninger
 Central Emergency Response Fund (CERF)
 Elisabeth Rasmussons Biografi (WFP)

Kronikker 
 ”Nærmer seg stupet” Kronikk om Afghanistan, Dagbladet. 07.07.08
 ”Mennesker som deg og meg” Kronikk om beskyttelse av sivile, Perspektiv. 2009
 Et handlekraftig FN kronikk på nyemeninger.no om kritikk av FNs operasjon i Elfenbenskysten
 Nansen ikke bare norsk kronikk på nyemeninger.no i forbindelse med markering av Nansen 150 år
 "El Nino - et varsel om hva som kommer" - Bistandsaktuelt 11.12.2015

Generalsekretærer
Norske organisasjonsledere
Æreslegionen
Personer fra Oslo
Klemetsrud Idrettslag

Klemetsrud Idrettslag (stiftet 12. desember 1920) er et fleridrettslag og en nabolagsklubb som holder til på Mortensrud i Oslo og er hovedidrettslaget i Bjørnerud-, Mortensrud-, Klemetsrud- Lofsrud- og Stenbråten-området i Søndre Nordstrand. Barn og ungdom på Stenbråten-, Mortensrud-, Klemetsrud- og Lofsrud skole sogner til Klemetsrud IL. Idrettslaget er en av de eldre klubbene i Oslo.
Idrettslaget har egne grupper for håndball, fotball, bordtennis, badminton, basketball, e-sport, futsal, turn og allidrett. 
Håndballgruppen er Klemetsrud håndball. I tillegg arrangerer (fra 2020) Klemetsrud IL Sørmila som er et mosjonsløp i Søndre Nordstrand, Oslo.

Klemetsrud idrettslag har sin aktivitet i Mortensrud idrettspark, Klemetsrudhallen (fjellhallen) og Klemetsrud idrettspark, og aktiverer omtrent 900 (2020) barn, ungdom og voksne.

Fotball:

Klemetsrud Fotball spiller i 6. divisjon. Det høyeste nivået Klemetsrud fotball har spilt på er i 3.divisjon, men har vært i divisjonene under siden 2009. I 2005 møtte de FK Lyn i NM på Mortensrud Kunstgressbane. Kampen endte 1-3. . Klemetsrud er en breddeklubb. Klubben er kjent for å utvikle spillere som kan spille på det høyeste nivået i Norge. Spillere som Adnan Haidar, Amin Nouri, Nicolai Næss og Ghayas Zahid er alle spillere som er Klemetsrud IL gutter, som senere har dratt til Vålerenga Fotball, og videre for å utvikle seg til toppspillere.

Amin Nouri, Nicolai Næss, Adnan Haidar, Ghayas Zahid, Branimir Poljac og Mahmoud El Haj er noen av spillerne som spiller på det høyeste nivået i Norge eller i utlandet.

Klemetsrud IL står i spissen for prosjektet Hub Mortensrud, som gir ungdom på Lofsrud ungdomsskole et utvidet organisert sportslig tilbud etter skoletid. Tidligere spillere som Amin Nouri er primus motor for prosjektet sammen med Morten Rom.

Futsal:

Klemetsrud IL a-lag herrer spiller i 1. divisjon, Øst.

Bordtennis:

Laura Krumina, tidligere norgesmester, har bygget opp et stort bordtennismiljø i Klemetsrud IL på Mortensrud.

Eksterne lenker
Klemetsrud ILs hjemmeside

Bydel Søndre Nordstrand
Idrettslag i Oslo
Idrettslag etablert i 1900
Fotballag i Oslo
Fotballag etablert i 1900
1900 i Norge
Kunståret 1920

Kunståret 1920 er en oversikt over hendelser, fødte og avdøde kunstnerpersonligheter i 1920.

Hendelser
1. februar – Det nasjonale kunstgalleri åpner i Tbilisi.
Dadaist-gruppen i Köln blir grunnlagt av Jean Arp, Max Ernst og Alfred Grünwald.
Katherine Dreier, Man Ray og Marcel Duchamp grunnlegger Société Anonyme
Det svenske Konstnärsförbundet legges ned.
Bernard Leach og Shoji Hamada oppretter Leach Pottery i St Ives, Cornwall.
Heckscher Museum of Art blir etablert i Huntington, New York.
Latvias museum for utenlandsk kunst blir etablert i Riga.
Kunsthistoriker Daniel-Henry Kahnweiler utgir Der Weg Zum Kubismus ("Veien til kubismen").

Verk
Cecilia Beaux – portrett av Georges Clemenceau
Pierre Bonnard – Landskap i Normandie
Thomas Hart Benton – People of Chilmark
Alexander Stirling Calder – Swann Memorial Fountain, Philadelphia, Pennsylvania
Stanton MacDonald-Wright – Airplane Synchromy in Yellow-Orange
Henri Matisse – Interiør i Nice
Georg Scholz – Industrial Farmers (Von der Heydt Museum, Wuppertal)essshstop

Utstillinger

Priser 
Eckersbergmedaljen: Jens Lund, billedhugger
Wynneprisen: Hans Heysen for Toilers (vannfarger)

Fødsler

Dødsfall

Referanser

Eksterne lenker
Axel Honneth

Axel Honneth (født 18. juli 1949 i Essen) er en tysk professor og filosof og er først og fremmest kjent for sin anerkjennelsesteori. Han er leder på det tradisjonsrike Institutt for Sosialforskning i Frankfurt, samtidig som han er professor i sosialfilosofi på J.W. Goethe-Universitetet i Frankfurt.

Honneth betrakter mennesket som et anerkjennelsessøkende vesen. Via kritikk av forhold, som hindrer individer i å oppnå anerkjennelse og dermed i å realisere seg selv, fører han arven fra Frankfurter-skolen videre med sin utgave av en normativ, kritisk teori om samfunnet.

Honneth har studert i Bonn, Bochum, Berlin og München (under Jürgen Habermas), forelest på  Freie Universität Berlin og the New School, før han flyttet til Johann Wolfgang Goethe-Universität i Frankfurt i 1996.

Bibliografi 
 På norsk 
 Tingliggjøring og anerkjennelse - Et nytt blikk på et gammelt begrep Cappelens upopulære skrifter #73 oversatt av Inger Sverreson Holmes med introduksjon av Torill Strand Cappelen 2019 ISBN 9788202595166
Kamp om anerkjennelse : om de sosiale konfliktenes moralske grammatikk oversatt av Lars Holm-Hansen Pax 2008 (Original Kampf um Anerkennung - zur moralischen Grammatik sozialer Konflikte) ISBN 9788253030937

Referanser

Eksterne lenker 
 Røff innføring i Axel Honneth på filosofi- og idéhistorienettstedet Salongen
 Jonas Jakobsen: Habermas, Honneth og profetens turban
 Jonas Jakobsen: Lidelse av ubestemthet. Honneths hegelianske samtidsdiagnose
 Britta Nørgaard: Axel Honneth og en teori om anerkendelse 

Tyske filosofer
Tyske sosiologer
Personer fra Essen
Gøterne

Gøterne eller geaterne (norrønt: gautar [ˈɡɑutɑr]; angelsaksisk: geatas [ˈjæɑtɑs]; svensk: götar [ˈjøːtar]) var et germansk folkeslag som bebodde områdene omkring Göta älv og det nåværende Götaland («Geaternes land») i det moderne Sverige. Navnet gøter fins fortsatt i de svenske landskapene Västergötland og Östergötland som utgjorde deres østlige og vestlige territorium, såvel som i mange andre toponymer. Tidigere kunne betegnelsen også løselig anvendes for alle (eller til og med alle nordboere) forfedre i oldtiden.

Historie

Eldste omtaler 
De eldste kjente omtaler av gøtere opptrer hos den antikke greske astronomen og geografen Klaudios Ptolemaios som goutai (ca 150). På 500-tallet skrev Jordanes om gautigoth i det sørlige Sverige (østgotere fra Scandza), mens Prokopios refererte gautoi. Den norrøne sagalitteraturen kaller dem gautar. De angelsaksiske diktene Beowulfkvadet og Widsith omtaler dem som gēatas. Grunnet ordlikhet ble gøter og goter allerede i oldtiden forvekslet. Betegnelsen gøte kan i dag også brukes om en person fra Götaland i Sør-Sverige. Ordet har også gitt opphav til guttenavna Göte, Gaute og Asgaut.

Etymologi 
Gøter, angelsaksiske geatas, som den moderne engelske formen geats, fra urgermanske *gautaz, flertall *gautōz er beslektet, men ikke identisk med etymologien til stammenavnet gotere, avledet fra urgermanske *gutô, flertall *gutaniz, og begge er avledet (særlig da de to er preget av lydsprang) fra urgermanske ordet *geutaną, i betydning «å helle». Det betyr i henhold til hovedsakelig akseptert etymologi «menn», en heiti (omskrivning) av menn i en stamme.

En mer særskilt teori er gøterne bodde ved den elv som de er oppkalt etter, dagens svenske Göta älv (norrønt: Gautelfr, norsk: Gøtelv) I Sverige ble Göta älv innført på 1600-tallet framfor eldre navn som Götälven og Gautelfr. Etymologien av gøte er som nevnt over avledet fra urgermanske *geutan i betydningen «å helle», og dens utvide betydning er «flyte, strømme, foss». Det kan henspille på elven selv eller Trollhättefallene, foss- og strykstrekning i elven.

Se også
 Svear (entall og flertall), svensk folkestamme som opprinnelig holdt til i Mälar-området
 Guter (gotlendere)
 Vestgøtaloven

Referanser

Litteratur 
 Hagerman, Maja (1996): Spåren av kungens män. Stockholm.
 Harrison, Dick (2002): Jarlens sekel. En berättelse om 1200-talets Sverige. Stockholm.
 Lindström, Henrik og Fredrik (2006): Svitjods undergång och Sveriges födelse. Stockholm.
 Wahlberg, Mats, red (2003): Svenskt ortnamnslexikon. Uppsala: Institutet för språk och folkminnen. Libris 8998039. ISBN 91-7229-020-X

Eksterne lenker 
 «The Geats»

Germanske folkeslag
Ochyroceratidae

Se systematisk inndeling

Ochyroceratidae er en gruppe (familie) av edderkopper som tilhører undergruppen Haplogynae i gruppen Araneomorphae.

Utseende 
Knøttsmå til små (0,6-3 mm) edderkopper med seks øyne, der de fire midterste danner en tverr-rad, de to ytterste står noe lenger tilbake. Bakkroppen er avlang, spinnvortene relativt store. Hannenes sekundære kjønnsorganer (pedipalper) er forholdsvis komplekse. Noen langbente arter kan ligne på familien Pholcidae.

Levevis 
Disse edderkoppene lever på bakken i skog, eller i huler. De bygger små, mattelignende nett på mørke og fuktige steder, for eksempel mellom løvstrø, inntil døde stokker og lignende. Hunnen bærer vanligvis eggene med seg i chelicerene inntil de klekker. Denne tropiske familien danner et økologisk motstykke til familien Linyphiidae i kaldere områder.
I alle fall én art i slekten Theotima er parthenogenetisk. Denne arten kan finnes i tettheter på flere hundre individer per kvadratmeter i tropisk regnskog i Mellom-Amerika.

Utbredelse 
Familien er tropisk og finnes i Sør- og Mellom-Amerika, sentrale deler av Afrika, i Sørøst-Asia og på en del øyer i Stillehavet.

Systematisk inndeling 

 Klasse edderkoppdyr, Arachnida
 Orden edderkopper, Araneae
 Underorden Opisthothelae 
 Gruppe araneomorfe edderkopper, Araneomorphae
 Gruppe Neocribellata
 Gruppe Haplogynae
 Overfamilien Leptonetoidea
 Familien Ochyroceratidae Fage, 1912
 Slekten Althepus Thorell, 1898 (Sør-Asia)
 Slekten Dundocera Machado, 1951 (Angola)
 Slekten Euso Saaristo, 2001 (Seychellene)
 Slekten Fageicera Dumitrescu & Georgescu, 1992 (Cuba)
 Slekten Flexicrurum Tong & Li, 2007 (Kina)
 Slekten Leclercera Deeleman-Reinhold, 1995 (Sør-Asia)
 Slekten Lundacera Machado, 1951 (Angola)
 Slekten Merizocera Fage, 1912 (Sør-Asia)
 Slekten Ochyrocera Simon, 1891 (Mexico til Peru)
 Slekten Ouette Saaristo, 1998 (Seychellene)
 Slekten Psiloderces Simon, 1892 (Sør-Asia)
 Slekten Roche Saaristo, 1998 (Seychellene)
 Slekten Speocera Berland, 1914 (Sør-Asia, Sør-Amerika, Afrika)
 Slekten Theotima Simon, 1893 (Mellom- and Sør-Amerika, Afrika, Asia, Stillehavet)

Kilder 
 Edwards, R.L., Edwards, E.H. og Edwards, A.D. (2003) Observations of Theotima minutissimus (Araneae, Ochyroceratidae), a parthenogenetic spider. The Journal of Arachnology 31: 274-277.  
 Tong, Y. og Li, S. (2007) First records of the family Ochyroceratidae (Arachnida: Araneae) from China, with descriptions of a new genus and eight new species. The Raffles Bulletin of Zoology 55: 63-76.

Eksterne lenker 
 

Edderkopper
Edderkoppdyr formelt beskrevet i 1912
Ho Feng-Shan

Ho Feng-Shan (tradisjonell kinesisk: 何鳳山; forenklet kinesisk: 何凤山; pinyin: Hé Fèngshān; født 10. september 1901 i Yiyang i provinsen Hunan i Kina, død 1997 i San Francisco i USA) var en kinesisk diplomat. Han reddet hundrevis, sannsynligvis tusenvis, av jøder under annen verdenskrig.

Ho kom fra en fattig familie; faren døde da han var syv år gammel. Med sin flid og harde innsats kom han inn på Yali-skolen i provinshovedstaden Changsha og senere på Yale-in-China University. Han dro til München i 1926 og tok i 1932 doktorgrad i politisk økonomi.

Han trådte så inn i det kinesiske diplomatis tjeneste. Hans første utenlandspostering var til Tyrkia. 

Fra 1937 arbeidet Ho Feng-Shan for det kinesiske konsulat i Wien. Etter at Østerrike ble innlemmet i Tyskland i 1938, trengte man for å kunne forlate Østerrike et emigrasjonsbevis, som for eksempel et utenlandsk visum. Mot sin foresattes vilje begynte Ho å utstede visa for Shanghai. For innreise til Shanghai trengte man den gang intet visum, men for å kunne forlate Østerrike trengte jødene å forevise et visum. Mange av de jødene som slik kunne komme seg til Shanghai og klarte seg gjennom tiden i Shanghaighettoen, klarte senere å reise til Hongkong eller Australia. 

Ho fortsatte å utstede visaer til jøder til han ble hjemkalt til Kina i mai 1940.

Senere virket Ho Feng-Shan som ambassadør for Republikken Kina i en rekke land; i Egypt, Mexico, Bolivia og Colombia. Etter endt tjeneste slo han seg ned i San Francisco i California.

Referanser

Eksterne lenker 
 Yad Vashem (PDF 59 kB)

Kinesiske ambassadører
Ambassadører til Egypt
Ambassadører til Mexico
Ambassadører til Bolivia
Ambassadører til Colombia
Personer fra Yiyang
Rettskafne blant nasjonene
Parlamentsvalget i Storbritannia 1922

Parlamentsvalget i Storbritannia 1922 ble avholdt den 15. november 1922. Det var det første parlamentsvalget som ble avholdt etter at Den irske fristaten forlot Det forente kongeriket. Det konservative partiet, under ledelse av Andrew Bonar Law, fikk flertall i Underhuset. 

Det liberale partiet var delt mellom "National Liberals" som støttet David Lloyd George og "Liberals" som støttet Herbert Asquith. Noen kandidater gikk imidlertid inn for et gjenforent liberalt parti, mens andre ga sin støtte til både Asquith og Lloyd George. Det er vanskelig å gi eksakte tall, da ulike kilder gir ulike opplysninger. 

Totalt antall avlagte stemmer: 13 748 300.  Alle partier vises.  Det konservative partiet inkluderer Ulster Unionist Party.

Kilder 
 General Election Results 1885-1979  http://www.election.demon.co.uk , besøkt 15. mai 2018

1922
Valg i 1922
1922 i Storbritannia
Parlamentsvalget i Storbritannia 1923

Parlamentsvalget i Storbritannia 1923 ble avholdt den 5. desember 1923. Det konservative partiet, under ledelse av Stanley Baldwin, fikk flest plasser, men Labour Party, under Ramsay MacDonald, og Herbert Asquiths 
liberale parti gjorde det tilstrekkelig bra til at de klarte å hindre at de konservative fikk flertall i Underhuset. Siden det store spørsmålet ved valget hadde vært de konservatives forslag om tollreform, var det uunngåelig at de konservative måtte gi fra seg regjeringsmakten. Valget førte dermed til Storbritannias første Labour-regjering. Siden regjeringen ikke hadde noe flertall, så klarte den bare å beholde makten i ti måneder før det ble avholdt et nytt valg i 1924.

Totalt antall avlagte stemmer: 13 909 017.  Alle partier med mer enn 1000 stemmer vises. Det konservative partiet inkluderer Ulster Unionist Party.

Kilder 
 General Election Results 1885-1979  http://www.election.demon.co.uk , besøkt 15. mai 2018

1923
Valg i 1923
1923 i Storbritannia
Nigeria under Sommer-OL 1992

Nigeria under Sommer-OL 1992. Femtifem sportsutøvere fra Nigeria deltok i åtte sporter under sommer-OL 1992 i Barcelona. De kom på 38.-plass med tre sølv- og en bronsemedalje.

Medaljer

Medaljevinnerne

Eksterne lenker
 OL-resultater på Sports-reference.com 

Nasjoner under Sommer-OL 1992
Nigeria under de olympiske leker
1990-årene i Nigeria
Christian Eriksen

For skuespilleren, se Christian Eriksen (skuespiller). For den norske fotballspilleren, se Kristian Eriksen.

Christian Dannemann Eriksen (født 14. februar 1992) er en dansk fotballspiller som spiller for den engelske klubben Manchester United.

Eriksen regnes som en offensiv midtbanespiller, og har tidligere spilt ungdomsfotball hos den danske klubben Odense Boldklub.

Eriksen meldte overgang til Ajax i oktober 2008 og etablerte seg i ungdomsakademiet under trener Frank de Boer. Etter å ha imponert på trening og flere treningskamper ble han av trener Martin Jol tatt opp til førstelaget hvor han fikk sin første offisielle seriekamp i Eredivisie den 17. januar 2010 mot NAC Breda.

Den 30. august 2013 signerte Eriksen for Tottenham.

Han var årets spiller for Tottenham i 2013/14 og i 2016/17.

Den 26. februar 2022 fikk han sin debut for Brentford i en Premier League-kamp mot Newcastle, hvor han kom innpå som innbytter for sin landsmann Mathias Jensen, som selv tok Eriksens plass etter at kampen mot Finland ble gjenopptatt etter hjertestansen hans i EM i fotball 2021. Brentford tapte 0–2.

Landslaget 
Han fikk sin landslagsdebut den 3. mars 2010 da han av landslagstrener Morten Olsen ble tatt ut til troppen mot  og fikk spille 34 minutter for Daniel Jensen.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021. I Danmarks første kamp i EM, mot  i Parken, fikk Eriksen hjertestans 42 minutter ut i første omgang. Den danske lagkapteinen Simon Kjær sørget for frie luftveier, og det ble foretatt hjerte-lunge-redning inntil helsepersonell kom med hjertestarter. Hjertet begynte å slå igjen etter ett støt fra hjertestarteren, og Eriksen ble brakt til Rigshospitalet. Eriksen fikk etter noen dager operert inn en implanterbar hjertestarter (ICD).

Han ble tatt ut i s tropp til VM i fotball 2022 i Qatar.

Referanser

Eksterne lenker 
 

Danske fotballspillere
Spillere i Fotball-VM 2010
Spillere i Fotball-EM 2012
Spillere i Fotball-VM 2018
Spillere i Fotball-VM 2022
Spillere i Fotball-EM 2021
Fotballspillere for AFC Ajax
Fotballspillere for Tottenham Hotspur FC
Fotballspillere for FC Internazionale Milano
Fotballspillere for Brentford FC
Fotballspillere for Manchester United FC
Personer fra Middelfart
Fødsler i 1992